XIX. Rexroth Kupa

Nemzetközi Utánpótlás Labdarúgó Torna

2012. június 21 – 24.
Eger

Versenykiírás
A torna rendezője: Egri Focisuli SE

Helyszín: Eger, Északi Sporttelep 
Ideje: 2012. június. 21 – 24.
Korosztályok: 
	Korcsoport
	Pályaméret
	Fő
	Kapuméret
	Csere
	Játékidő

	U-13 (99’)
	Két 16-os között ¾ pálya
	10+1
	5 x 2
	Oda-vissza
	2 x 20 perc

	U-12 (00’)
	Két 16-os között ¾ pálya
	10+1
	5 x 2
	Oda-vissza
	2 x 20 perc

	U-11 (01’)
	55m x 35m
	6+1
	5 x 2
	Oda-vissza
	2 x 20 perc

	U-10 (02’)
	55m x 35m
	6+1
	5 x 2
	Oda-vissza
	2 x 20 perc

	U-9 (03’)
	40m x 20m
	4+1
	3 x 2
	Oda-vissza
	2 x 20 perc

	U-8 (04’)
	40m x 20m
	4+1
	3 x 2
	Oda-vissza
	2 x 15 perc

	U-7 (05’)
	30m x 20m
	4+1
	3 x 2
	Oda-vissza
	2 x 15 perc


A torna programja:

- Csoportmérkőzések, elődöntők: 2012. június. 21 – 23. 

- Döntők: 2012. június. 24. 8:00 – 11:40 – ig

- Eredményhirdetés: 2012. június. 24. 12.00 – kor
A torna lebonyolításának rendje:

Minden korosztályban a csoportokon belül körmérkőzéseken dől el a sorrend.

U-13, U-12: A két csoport első két helyezettje jut tovább.

U-10, U-9, U-8: A négy csoport első két helyezettje jut tovább

U-11: Az ötfős csoportból 3, a négyfős csoportokból 2-2 csapat, valamint a négyfős csoportokból a jobbik 3-ik jut tovább.

U-7: A körmérkőzések után mindenki továbbjut, keresztbe játszanak a csapatok.
Csoportmérkőzésen győzelemért 3 pont döntetlenért 1 pont jár. A továbbjutást a pontszám, gólkülönbség, több rúgott gól majd az egymás ellen elért eredmény dönti el. Ha ez is azonos, sorsolással döntjük el a sorrendet. A rájátszásban illetve az első és harmadik helyért vívott mérkőzéseken, döntetlen esetén 3-3 büntetőrúgás dönt a FIFA szabályai szerint.

A tornán egy játékos csak egy csapatban (egy korosztályban) szerepelhet. Minden kategóriában szerepelhet egy túlkoros lány (max. 2 évvel idősebb). Az első mérkőzés előtt ki kell tölteni a csapatlistát. A csapatok számozott mezben kötelesek pályára lépni. 
Játékszabályok:
Háromnegyed pálya: A FIFA nagypályás szabályok érvényesek (kivéve a cseréknél, ahol oda vissza lehet cserélni, mint a többi korosztályban).
Keresztpálya: 

-
büntető 9m-ről

-
szabadrúgásoknál sorfal 5m

-
hazaadás: nagypályás szabályok szerint

-
labda játékba hozatala: a kapus kézzel és lábbal is játékba hozhatja

-
szöglet: kapusról is van

-
bedobás: kézzel szabályosan
Kispálya:

-
büntető 7m-ről

-
szabadrúgásoknál sorfal 3m

-
hazaadás: nagypályás szabályok szerint (U7, U8 megfoghatja)
-
szöglet: kapusról is van

-
bedobás kézzel szabályosan (U7, U8 rúghatja is)
Fegyelmi intézkedések: U13, U12 kategóriában sárga ill. piros lapos büntetések vannak. A többi kategóriában 2 perces büntetés ill. végleges kiállítás alkalmazható. A kiállított játékos a következő mérkőzésen újból szerepelhet, ha a versenybizottság másképp nem rendelkezik.

Egyéb rendelkezések: Minden játékosnak hoznia kell tagsági vagy diákigazolványát és TB kártyáját (külföldiek útlevél vagy egyéb személyazonosság igazolására alkalmas irat) melyet az ellenfél kérésére be kell mutatni. Csak a mérkőzés megkezdése előtt lehet az ellenfél játékosait igazoltatni, mérkőzés után ez már nem lehet óvás tárgya. Vitás kérdésekben a versenybizottság határozata döntő és végleges! Óvásnak helye nincs. Az itt nem szabályozott kérdésekben a labdarúgás szabálykönyve előírásait kell alkalmazni.

· Dohányozni csak a sportlétesítményen kívül lehet!

· Szülők csak a pályát körülvevő kerítésen kívül tartózkodhatnak.

· Valamennyi résztvevő csapat vezetője, edzője felelős a szülői magatartásért, viselkedésért.

· Öltözői lehetőség biztosított; az öltözőkben hagyott értéktárgyakért felelősséget nem vállalunk.

· A versenyen mindenki saját felelősségére vesz részt.

· Orvosi engedély nélkül a gyerekek nem játszhatnak. A torna megkezdése előtt kitöltött csapatlistán, az edzőnek nyilatkoznia kell az orvosi engedélyek meglétéről.

· A mentőszolgálat munkatársai a torna teljes ideje alatt ügyeletet biztosítanak a helyszínen.
Díjazás: A korosztályok első három helyezettje serleg és érem díjazásban részesül. Minden korosztályban különdíjat kap a legjobb kapus, legjobb mezőnyjátékos és a gólkirály.

Eger, 2011-05-23
A torna versenybizottsága
